Kašeľ
Dobry den.coje lepsie na pomoc pri vykasliavani erdomed alebo solmucol?coodporucate?dakujem
Dobrý deň,
ďakujeme za Vašu otázku.
Liek Erdomed obsahuje liečivo erdosteín, ktoré znižuje viskozitu bronchiálnych sekrétov, čo uľahčuje vykašliavanie.
Liek obsahuje liečivo N-acetylcysteín. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava.
Vzhľadom na podobný mechanizmus účinku (obidva lieky pôsobia štiepením disulfidických mostíkov a spôsobujú tak zníženie elasticity a viskozity hlienu) je výber výlučne na Vás a osobných preferenciách.
Prajem pekný zvyšok dňa.
S pozdravom
PharmDr. Veronika Kiabová